cyanic-selkie/wikianc huggingface dataset:
১৯৬৪
থাম্ব|নেদারল্যান্ডস, 1964 সালে জায়ান্ডামে একটি ঐতিহ্যবাহী কাঠের বাড়ির সামনে দাড়িয়ে ছবি তুলছে ডাচ ফুটবল দল। ১৯৬৪ গ্রেগরীয় বর্ষপঞ্জির একটি অধিবর্ষ।
শিনোসুকে হাতানাকা
শিনোসুকে হাতানাকা (畠中 槙之輔, Shinnosuke Hatanaka; জন্ম: ২৫ আগস্ট ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
শিনোসুকে ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
প্রারম্ভিক জীবন
শিনোসুকে হাতানাকা ১৯৯৫ সালের ২৫শে আগস্ট তারিখে জাপানের ইয়োকোহামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ২৬শে মার্চ তারিখে, ২৩ বছর, ৭ মাস ও ১ দিন বয়সে, উভয় পায়ে ফুটবল খেলায় পারদর্শী শিনোসুকে বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ১–০ গোলের ব্যবধানে জয়লাভ করেছিল। জাপানের হয়ে অভিষেকের বছরে শিনোসুকে সর্বমোট ৭ ম্যাচে অংশগ্রহণ করেছেন।
সহীহ বুখারী
সহীহ বুখারী (صحيح البخاري) একটি প্রসিদ্ধ হাদীস বিষয়ক গ্রন্থ। এর পূর্ণ নাম, الجامع الصحيح المسند المختصر من أمور رسول اللّٰه صلى اللّٰه عليه و سلم وسننه وأيامه [আল-জামি আস-সহীহ আল-মুসনাদু মিন উমুরি রাসূলিল্লাহি সাল্লাল্লাহু আলাইহি ওয়া সাল্লাম ওয়া সুনানিহি ওয়া আইয়ামিহি]। আহলুস সুন্নাহ ওয়াল জামায়াতের মতে, এটি কুতুব আস-সিত্তাহ অর্থাৎ হাদীস বিষয়ক প্রধান ছয়টি গ্রন্থের অন্যতম। ইমাম বুখারি মুহাম্মাদের বাণীসংবলিত এই গ্রন্থটি সংকলন করেছেন। জামিউল কামিল সংকলনের পূর্বে এই গ্রন্থটিকে ইসলামী বিধি-বিধান বিষয়ে কোরআনের পরে সবচাইতে নির্ভরযোগ্য প্রামাণ্য গ্রন্থ হিসেবে বিবেচনা করা হতো।
ইতিহাস
ইমাম বুখারী স্বীয় শিক্ষক ইসহাক ইবনে রাহওয়াইহ থেকে এই গ্রন্থ রচনার প্রেরণা লাভ করেন। একদিন তিনি একটি এমন গ্রন্থের আশা ব্যক্ত করেন যাতে শুধু সহীহ হাদীস লিপিবদ্ধ থাকবে। তাঁর ছাত্রদের মাঝে ইমাম বুখারী তখন এই কঠিন কাজে অগ্রসর হন। ২১৭ হিজরী সালে মাত্র ২৩ বছর বয়সে তিনি মক্কা শহরের হারাম শরীফে এই গ্রন্থের জন্য হাদীস সংকলন শুরু করেন। দীর্ঘ ১৬ বছর পর ২৩৩ হিজরী সনে এর সংকলনের কাজ সমাপ্ত হয়।
বুখারী শরীফের জন্য হাদীস সংকলন কালে তিনি প্রতিদিন রোজা রাখতেন এবং প্রতিটি হাদীস পাণ্ডুলিপিতে সন্নিবেশনের পূর্বে গোসল করে দু' রাকাত নফল নামাজ আদায় করে মুরাকাবা ও ধ্যানের মাধ্যমে হাদীসের বিশুদ্ধতা সম্পর্কে নিশ্চিত হতেন। এ গ্রন্থে তিনি কেবল ‘‘সহিহ হাদীস’’ সংকলন করেননি, বরং সহিহ হাদীসের মধ্যে যেগুলো তার নির্ধারিত শর্ত উত্তীর্ণ হয়েছে কেবল সেগুলো গ্রহণ করেছেন। তিনি স্বয়ং বলেছেন, "আমি জা'মে কিতাবে সহিহ হাদিস ব্যতীত অন্য কোন হাদিস বর্ণনা করিনি। তবে কলেবর বড় হয়ে যাওয়ার আশঙ্কায় অনেক সহিহ হাদিসকে বাদ দিয়েছি। তিনি আরও বলেছেন, ‘‘আমি আমার কিতাবে প্রতিটি হাদিস লেখার পূর্বেই গোসল করেছি এবং দু রাকা‘আত সলাত আদায় করে নিয়েছি।’’
অপর বর্ণনা হতে জানা যায় যে, ইমাম বুখারী তার স্বীয় কিতাবের শিরোনামসমূহ রসূল সল্লাল্লাহু আলাইহি ওয়াসাল্লামের কবর এবং মসজিদে নববীর মধ্যস্থলে বসে লিখেছেন। এ সময় তিনি প্রতিটি শিরোনামের জন্য দু’ রাকা‘আত নফল সলাত আদায় করতেন।
তবে উল্লিখিত সকল বর্ণনা নির্ভুল। কেননা হাদীস সংকলন কালে তিনি উল্লিখিত সকল নগরীতে অবস্থান করেছেন।
ইমাম বুখারী স্বয়ং বলেছেন, ‘‘আমি আমার সহিহ বুখারি সঙ্গে নিয়ে বসরা শহরে ৫ বছর অবস্থান করেছি এবং আমার কিতাব প্রণয়ের কাজ শেষ করি। আর প্রতি বছরই হজ পালন করি এবং মক্কা হতে বসরাতে ফিরে আসি।’’
হাদিস সংখ্যা
ইমাম বুখারীর প্রায় ৬ লাখ হাদীস মুখস্থ ছিল। তিনি ৬ লাখ হাদিস হতে যাচাই বাছাই করে ১৬ বছর নিরলস সাধনা করে এ প্রসিদ্ধ গ্রন্থখানি প্রণয়ন করেন।
ইবনে আল সালাহ-এর হিসাব মতে: "দ্বিরুক্তি সহ বুখারী শরীফে হাদীসের সংখ্যা ৭৫৬৩। বলা হয়েছে যে মাত্র একবার বর্ণিত হাদিসের সংখ্যা ২,২৩০। এটি মুসনাদ হাদিসকে বোঝানো হয়েছে।
ব্যখ্যাকারী উর্দু গ্রন্থ
উর্দুভাষায় অনেকেই বুখারীর ব্যাখ্যাগ্রন্থ লিখেছেন। তন্মধ্যে উল্লেখযোগ্য হল:
মালব
প্রাচীন মালব রাজবংশের সময় থেকেই মালব একটি পৃথক রাজনৈতিক অংশ ছিল। এটি বিভিন্ন রাজ্য ও রাজবংশ দ্বারা শাসিত হয়েছে, যার মধ্যে রয়েছে অবন্তি রাজ্য, মৌর্য, মালভা, গুপ্ত, পরমার, মালওয়া সুলতান, মুগল ও মারাঠা। মালবে একটি প্রশাসনিক বিভাগ ছিল ১৯৪৭ সাল পর্যন্ত, যখন ব্রিটিশ ভারতের মালওয়া এজেন্সিটি স্বাধীন ভারতের মধ্য ভারতের (মালওয়ায় নামে পরিচিত)সাথে মিশে গিয়েছিল।
যদিও ইতিহাসে এর রাজনৈতিক সীমানার উত্থান-পতন অনেকবার ঘটেছে, তবুও এই অঞ্চলের নিজস্ব পৃথক সংস্কৃতি গড়ে উঠেছে, যা রাজস্থানী, মারাঠি ও গুজরাতি সংস্কৃতি দ্বারা প্রভাবিত। ভারতীয় ইতিহাসের বেশ কয়েকজন বিখ্যাত ব্যক্তি, কবি ও নাট্যকার কালিদাস, লেখক ভর্তিহরি, গণিতজ্ঞ ও জ্যোতির্বিজ্ঞানী বরাহমিহির ও ব্রহ্মগুপ্ত এবং বহুবিদ্যাজ্ঞ রাজা ভোজ মালবকে সমৃদ্ধ করেছিলেন। প্রাচীনকালে উজ্জয়িনী ছিল এই অঞ্চলের রাজনৈতিক, অর্থনৈতিক এবং সাংস্কৃতিক রাজধানী আর বর্তমানে ইন্দোর বৃহত্তম শহর ও বাণিজ্য কেন্দ্র।
মূলত কৃষিকাজই ছিল মালবের মানুষের মূল জীবিকা। এ অঞ্চল ছিল পৃথিবীর অন্যতম গুরুত্বপূর্ণ আফিম উৎপাদক। গম ও সয়াবিন এখানে অন্যতম অর্থকরী ফসল, এবং বস্ত্র উৎপাদনও একটি গুরুত্বপূর্ণ শিল্প। প্রাচীনকালে মালবে এক মহাজন পদ ছিল ,এর নাম অবন্তী।এর রাজধানী ছিল উজ্জয়িনী (উত্তর)মহিসমতী(দক্ষিণ)
ইতিহাস
আদি প্রস্তর যুগের ও লোয়ার প্যালিওলিথিক যুগের বিভিন্ন চিহ্ন পূর্ব মালবে আবিষ্কৃত হয়েছে। মালব নামটি এসেছে প্রাচীন ভারতীয় গোষ্ঠী মালাভাস থেকে। বলা হয় মালব শব্দটি এসেছে সংস্কৃত শব্দ মালভ থেকে, যার অর্থ "লক্ষ্মীর গৃহের অংশবিশেষ"। সপ্তম শতাব্দীর চীনা পরিব্রাজক ইউয়েনসাঙের বর্নিত মালব বা মহলো বর্তমানে বর্তমান গুজরাত বলে চিহ্নিত হয়েছে। বিভিন্ন এ্যারেবিক দস্তাবেজে এই অঞ্চল মালিবা বলে বর্নিত হয়েছে, যেমন ইবন আসিরের কামিলুল-ত-তাহরিকে।
মালব সংস্কৃতি ছিল চ্যালকোলিথিক পূরাত্ত্বাতিক সংস্কৃতি, যা মালওয়া অঞ্চলে বিদ্যমান ছিল, একইভাবে পার্শ্ববর্তী দক্ষিণ মহারাষ্ট্রের বিদ্যমান ছিল, খ্রীষ্টপূর্ব দ্বিতীয় শতাব্দী নাগাদ। উজ্জয়িনী, ঐতিহাসিকভাবে যা উজায়িনী এবং অবন্তি নামে পরিচিত, ভারতের দ্বিতীয় নগরায়নের তরঙ্গের সাথে, খ্রীষ্টপূর্ব সপ্তম শতাব্দীতে মালব অঞ্চলে প্রথম গুরুত্বপূর্ণ কেন্দ্রবিন্দু হিসেবে গড়ে ওঠে। খ্রীষ্টপূর্ব ষষ্ঠ শতাব্দী নাগাদ উজ্জয়িনীর চারপাশে মাটির কেল্লা গড়ে তোলা হয়, যা ছিল মোটামুটি বড় আকারের। উজ্জয়িনী ছিল প্রাচীন ভারতের মহাজনপদের অন্যতম গুরুত্বপূর্ণ, অবন্তী রাজ্যের রাজধানী। মহাভারতের পরবর্তী সময়ে, খ্রীষ্টপূর্ব পঞ্চম শতাব্দীতে অবন্তী, পশ্চিমভারতের গুরুত্বপূর্ণ রাজ্য, শাসিত হত হৈহয়দের দ্বারা, যারা পশ্চিমভারতে নাগ শক্তিকে পরাজিত করেছিল। খ্রীষ্টপূর্ব চতুর্থ শতাব্দীর মধ্যভাগে এই অঞ্চল নন্দ সাম্রাজ্যভুক্ত হয়, যা ছিল মৌর্য সাম্রাজের অংশ। অশোক, যিনি পরবর্তীকালে মৌর্য সাম্রাজের অধিপতি হয়েছিলেন, নিজ যৌবনকালে উজ্জয়িনীর অধিকর্তা হিসেবে নিযুক্ত ছিলেন। খ্রীষ্টপূর্ব ২৩২ সনে সম্রাট অশোকের মৃত্যুর পর, মৌর্য সাম্রাজ্যের পতন শুরু হয়। যদিও কোন সুনিদৃষ্ট প্রমাণ নেই, তবে মনে করা হয় প্রথম ও দ্বিতীয় শতাব্দীতে মালব সম্ভবত কুষান, শাক্য ও সাতবাহন রাজবংশের অধীনে ছিল। প্রথম তিন শতাব্দী জুড়ে এই অঞ্চল পশ্চিমী ক্ষত্রাপ এবং সাতবাহনদের মধ্যে বিরোধের কারণ ছিল।প্রথম শতাব্দীতে উজ্জয়িনী একটি প্রধান বাণিজ্যকেন্দ্রে পরিণত হয়।
চন্দ্রগুপ্ত দ্বিতীয় (৩৭৫-৪১৩) যিনি বিক্রমাদিত্য নামেও পরিচিত, পশ্চিমী ক্ষত্রাপদের বিতারিত করে মালবকে গুপ্ত সাম্রাজের অধীনে আনেন। মালবের ইতিহাসে গুপ্ত যুগ, সুবর্ণ যুগ রূপে চিহ্নিত হয়, যখন উজ্জয়িনী ছিল সাম্রাজ্যের পশ্চিম রাজধানী। কালিদাস, আয্যভট্ট ও বরহামিহির এঁদের কেন্দ্র করে, উজ্জয়িনী এক গুরুত্বপূর্ণ শিক্ষাকেন্দ্রে পরিণত হয়, বিশেষত জ্যোতির্বিদ্যা এবং গণিতশাস্ত্রের । ৫০০ খ্রীষ্টাব্দে, গুপ্ত সাম্রাজ্য থেকে পৃথক হয়ে মালব পুনরায় এক স্বাধীন রাজ্য হিসাবে আবির্ভূত হয়, ৫২৮ খ্রিষ্টাব্দে মালবের  যশোবর্ধন হুনদের পরাজিত করেন, যারা উত্তর-পশ্চিম থেকে ভারত আক্রমণ করেছিলো। সপ্তম শতাব্দীতে এই অঞ্চল  হর্ষের সাম্রাজ্যভুক্ত হয়, যা নিয়ে তার সাথে দাক্ষিণাত্যের বাদামির চালুক্যরাজ দ্বিতীয় পুলকেশির সাথে বিরোধ বাধে।
৭৫৬ খ্রীষ্টাব্দে গুজ্জর-প্রতীহাররা মালবে আসে। ৭৮৬ খ্রীষ্টাব্দে দাক্ষিণাত্যের রাষ্ট্রকূট রাজারা এই অঞ্চল দখল করে,এবং এই নিয়ে দশম শতাব্দীর প্রথম ভাগ পর্যন্ত রাষ্ট্রকূট এবং কনৌজের গুজ্জর-প্রতিহর রাজাদের মধ্যে বিরোধ চলতে থাকে। রাষ্ট্রকূট সাম্রাজের সম্রাট পরমার শাসকদের মালবের শাসনকর্তা হিসেবে নিযুক্ত করেন। দশম শতাব্দীর মাঝামাঝি থেকে মালওয়ার শাসক ছিলেন পরমার রাজারা, যারা ধর নামক স্থানে রাজধানী স্থাপন করেছিলেন।১০১০ থেকে ১০৬০ সাল পর্যন্ত রাজা ভোজ এর শাসক ছিলেন, যিনি ছিলেন মধ্যযুগীয় ভারতের মহান বহুবিদ্যাজ্ঞ রাজা; তার লেখার অর্ন্তভুক্ত ছিল দর্শন, কাব্য, ঔষধ, পশুচিকিত্সা বিজ্ঞান, ধ্বনিবিদ্যা, যোগ এবং ধর্নুবিদ্যা। তার শাসনাধিনে মালব ভারতের শিক্ষার কেন্দ্র হয়ে ওঠে। তার উত্তরাধিকারীরা ১৩০৫ খ্রীষ্টাব্দ পর্যন্ত রাজত্ব করেছিলেন, এরপর দিল্লি সুলতান মালব জয় করেন। মালব দক্ষিণ ভারতের পশ্চিম চালুক্য সাম্রাজ্যের দ্বারা বহুবার আক্রান্ত  হয়েছিল।
১৪০১ খ্রীষ্টাব্দে মোঘল বিজয়ী তৈমুর দিল্লী আক্রমণ করলে, সাম্রাজ্য ভেঙে যায়, সেই সুযোগে দিল্লী সুলতান অধীন মালবের পূর্বতন শাসক দিলাওয়ার খান সালে নিজেকে মালওয়া সুলতান ঘোষণা করেন। খান মালবে সুলতানি প্রতিষ্ঠা করে, এবং মান্ডুতে রাজধানী স্থাপন করেন, যা বিন্ধ্যপর্বতের নর্মদা নদীর উপত্যকা অবস্থিত। তার পুত্র এবং উত্তরাধিকারী, হোসেঙ শাহ (১৪০৫-৩৫), মান্ডুকে একটি গুরুত্বপূর্ণ শহর পরিনত করেন। হোসেঙ শাহের পুত্র, গজনী খান, মাত্র এক বছরের শাসনকালে মাহমুদ খিলজী (১৪৩৬-৬৯) দ্বারা আক্রান্ত ও পরাজিত হন। খিলজী তার সাম্রাজ্যকে গুজরাত, রাজস্থান এবং দাক্ষিণাত্যে প্রসারিত করেন। মুসলিম সুলতানরা রাজপুতদের দেশে বসবাসের আমন্ত্রণ জানান। ষোড়শ শতাব্দীর প্রথম দিকে সুলতান রাজপুতদের ক্রমবর্ধমান বিরুদ্ধে গুজরাতের সুলতানের  সাহায্য প্রার্থনা করেন, অন্যদিকে রাজপুতরা মেবারের শিশোদিয়া রাজপুত রাজবংশের সমর্থন পেয়েছিলেন। ১৫১৮ খ্রীষ্টাব্দে গুজরাত মান্ডু আক্রমণ করে। ১৫৩১ খ্রীষ্টাব্দে, গুজরাতের বাহাদুর শাহ, মান্ডু আক্রমণ করেন এবং দ্বিতীয় মাহমুদ (১৫১১-৩১)কে হত্যা করেন এবং এর পরেই মালবে সুলতানির পতন ঘটে। ১৫৬২ সালে মুঘল সম্রাট আকবর মালব আক্রমণ করে একে তার সাম্রাজ্যের একটি সুবা (প্রদেশ) পরিনত করেন। মালব সুবা ১৫৬৮ থেকে ১৭৪৩ খ্রীষ্টাব্দ অবধি বিদ্যমান ছিল। সপ্তদশ শতাব্দীর কাছাকাছি সময়ে মান্ডু পরিত্যক্ত হয়। ১৭০০ খ্রীষ্টাব্দের কাছাকাছি মুগল সাম্রাজ্য দুর্বল হয়ে পড়লে মারাঠা শাসক প্রথম বাজি রাও-এর মারাঠা বাহিনী চিমনাজি আপ্পা, নেমাজি শিণ্ডে এবং চিমনাজি দামোদরের নেতৃত্বে প্রথমবার মহারাষ্ট্র সীমান্ত পার হয়ে মালবে আক্রমণ চালায় ১৬৯৮ খ্রীষ্টাব্দে। পরবর্তীকালে, ১৭২৪ খ্রীষ্টাব্দে মালহা রাও হোলকার (১৬৯৪-১৭৬৬) মালবে মারাঠা বাহিনীর নেতা হন এবং ১৭৩৩ খ্রীষ্টাব্দে মারাঠা পেশোয়া তাকে এই অঞ্চলের শাসক হিসেবে নিয়োগ করেন, যা ১৭৩৮ খ্রীষ্টাব্দে আনুষ্ঠানিকভাবে মুগলদের দ্বারা হস্তান্তরিত হয়। রানাজি সিন্ধিয়া, প্রসিদ্ধ মারাঠা সেনাপতি, ১৭২১ এ উজ্জয়িনীতে তার সদর দফতর স্হাপন করেন। পরবর্তী কালে এই দৌলতরাও সিন্ধিয়া দ্বারা এই রাজধানী গোয়ালিয়র রাজ্যে স্থানান্তরিত করেন। আরেকজন মারাঠা সেনানায়ক আনন্দ রাও পাওয়ার, ১৭৪২ খ্রীস্টাব্দে ধরের রাজা হিসেবে নিজেকে প্রতিষ্ঠিত করেন, এবং দুই পাওয়ার ভ্রাতা দিবাস রাজ্যের রাজা ছিলেন। ১৮ শতকের শেষের দিকে, মালব প্রতিদ্বন্দ্বী মারাঠা শক্তি এবং পিন্ডারিদের মধ্যে লড়াইয়ের স্থান হয়ে ওঠে, যারা ছিল মূলত অনিয়মিত লুন্ঠনকারী। ব্রিটিশ সেনানায়ক লর্ড হেস্টিংস পিন্ডারিদের দমন করেন এবং স্যার জন ম্যালকমের অধীনে পুনরায় এই অঞ্চলে স্থিতাবস্থা আসে। ১৮১৮ খ্রীষ্টাব্দে তৃতীয় এ্যাংলো-মারাঠা যুদ্ধে মারাঠারা পরাজিত হবে ব্রিটিশ রাজের করদ রাজ্যে পরিনত হবার আগে পর্যন্ত হোলকার রাজবংশ ইন্দোর থেকে মালব এবং নর্মদা তীরবর্তী মহেশ্বর শাসন করতেন।
১৯৪৭ এ ভারতের স্বাধীনতার পর হোলকার ও অন্যান্য করদ রাজ্য ভারতের অন্তর্ভুক্ত হয়, এবং মালবের বেশিরভাগ অংশ নতুন রাজ্য মধ্যভারতের সাথে সংযুক্ত হয়, যা ১৯৫৬ সালে মধ্যপ্রদেশের সঙ্গে যুক্ত হয়।
ভূগোল মালব অঞ্চলটি ছড়িয়ে রয়েছে পশ্চিম মধ্যপ্রদেশ ও দক্ষিণ-পূর্ব রাজস্থান (২১ ° ১০'উত্তর ৭৩ ° ৪৫'পূর্ব/২১.১৬৭ ° উত্তর ৭৩.৭৫০ ° পূর্ব  এবং ২৫ ° ১০'উত্তর  ৭৯ ° ১৪' পূর্ব  / ২৫.১৬৭ ° উত্তর  ৭৯.২৩ ° পূর্ব ), পশ্চিম গুজরাতের বিরাট এলাকা জুড়ে। এই অঞ্চলটি মধ্যে রয়েছে মধ্যপ্রদেশের আগর, দিবাস, ধর, ইন্দোর, ঝাবুয়া, মান্দাসোর, নেমুচ, রাজগড়, রতলম, শাজাপুর, উজ্জয়িনী প্রভৃতি জেলা গুনা ও সিহোরের কিছু অংশ এবং রাজস্থানের ঝালাওয়ার জেলা এবং কোটা, বানসওয়ারা এবং প্রতাপগড়ের কিছু অংশ। মালবের উত্তর-পূর্বে রয়েছে হাওতি অঞ্চল, উত্তর-পশ্চিমে মেবার, পশ্চিমে ভগাদ অঞ্চল ও গুজরাত দক্ষিণ ও পূর্বের বিন্ধ্যপর্বত এবং উত্তরে বুন্দেলখন্ড। এই মালভুমি মূলত দাক্ষিণাত্য মালভুমির অংশ, যা ক্রিটেসিয়াস যুগের শেষের দিকে ৬ কোটি থেকে ৬.৮ কোটি বছর আগে গড়ে উঠেছিল। এই অঞ্চলের মাটি প্রধানত কালো, বাদামি এবং ভরতী (পাথুরে) মাটি। আগ্নেয়পাথরের মত কালো রঙের মাটির কারণ হল এখানের মাটিতে লৌহ আকরিকের আধিক্য, যা এসেছে ব্যাসল্ট থেকে।উচ্চ আর্দ্রতা ধারণ ক্ষমতার কারণে এই মাটিতে  সেচের প্রয়োজন কম। বাকি দুধরনের  মাটিতে বালির পরিমাণ বেশি এবং তুলনায় নরম।
মালভুমির গড় উচ্চতা ৫০০ মিটার। ৮০০ মিটার উচ্চতায় কিছু শিখর রয়েছে সিগার (৮৮১ মিটার), জনপভ (৮৫৪ মিটার) এবং গাজারি (৮১০ মিটার)। এই মালভুমির ঢাল উত্তর দিকে, আর পশ্চিমদিকে প্রবাহিত মাহী নদী, অন্যদিকে চম্বল নদী প্রবাহিত হয়েছে মধ্যভাগ দিকে এবং বেতোয়া, ধেসান ও কেন নদীগুলি পূর্বদিকে প্রবাহিত। শিপ্রা নদী ঐতিহাসিকভাবে গুরুত্বপূর্ণ এর তীরে প্রতি ১২ বছর বাদে অনুষ্ঠিত সিমহস্ত মেলার জন্য। অন্যান্য উল্লেখযোগ্য নদীগুলি হল পার্বতী, গৌতম এবং ছোটি কালী সিন্ধ।
সমুদ্রপৃষ্ঠ থেকে ৫৫০ থেকে ৬০০ মিটার উচ্চতায় অবস্থিতির কারণে এখানে গ্রীষ্মকালে সন্ধ্যার তাপমাত্রা দিনের তুলনায় কম। এমনকি যদি দিনের তাপমাত্রা ৪২ থেকে ৪৩ ডিগ্রী সেলসিয়াসেও পৌঁছায়, তা হলেও রাতের তাপমাত্রা সবসময় ২০ থেকে ২২ ডিগ্রি সেলসিয়াস হয় এবং যার কারণে এই অঞ্চলের তাপমাত্রা অন্য অঞ্চলের তুলনায় শীতল থাকে। সকালের ঠান্ডা বাতাস, কারামান এবং সন্ধ্যায় বাতাস, শাব-ই-মালওয়া, গ্রীষ্মকে তুলনায় বেশি সহনীয় করে তোলে। শাব-ই-মালওয়া, শব্দের অর্থ সন্ধ্যার মালওয়া (শাব থেকে শব্দটি এসেছে, রাতের জন্য উর্দুতে ব্যবহৃত হয়) মুগলরা প্রথম ব্যবহার করে। বছরে সাধারণত তিনটি ঋতু দেখা যায় ঃ গ্রীষ্মকাল, বর্ষাকাল এবং শীতকাল। গ্রীষ্মকাল চৈত্র মাস থেকে জৈষ্ঠ (মধ্য মার্চ থেকে মধ্য মে)। গ্রীষ্মকালীন গড় তাপমাত্রা ৩৭ ডিগ্রি সেন্টিগ্রেড, যা সাধারণত কয়েক দিনের মধ্যে প্রায় ৪০ ডিগ্রি সেন্টিগ্রেড পেরিয়ে যায়। বর্ষা শুরু হয় আষাঢ়ের মাঝামাঝি থেকে (মধ্য জুন) বৃষ্টিপাত শুরু হয় এবং আশ্বিন (সেপ্টেম্বর) পর্যন্ত চলে। বেশিরভাগ বৃষ্টি দক্ষিণ-পশ্চিম মৌসুমি বায়ুর প্রভাবে হয়, পশ্চিম দিকে এই বৃষ্টিপাতের পরিমাণ ৮০ সেন্টিমিটার এবং পূর্বে ১০.৫ সেন্টিমিটার। ইন্দোর ও পার্শবর্তী এলাকায় বার্ষিক বৃষ্টিপাতের পরিমাণ ৯০ সেন্টিমিটার। সাধারণত ৯০ থেকে ১৫০ দিন পর্যন্ত বৃষ্টিপাত হয়, এই সময় দৈনিক তাপমাত্রা গড় ৩০ ডিগ্রীর নিচে থাকে তবে খুব কম সময়েই তা ২০ ডিগ্রীর নিচে নামে। তিন ঋতুর মধ্যে শীতকাল দীর্ঘতম, প্রায় পাঁচ মাস(মধ্য অশ্বিন থেকে ফাল্গুন, অর্থাৎ অক্টোবর থেকে মধ্য মার্চ)। এই সময় গড় দৈনিক সর্বনিম্ন তাপমাত্রা ৬ ডিগ্রী থেকে ৯ ডিগ্রী সেন্টিগ্রেডের মধ্যে থাকে, কোন কোন রাতে  3 ডিগ্রি সেন্টিগ্রেডের কম হয়ে যায়। কৃষকেরা বিশ্বাস করেন যে, পৌষ ও মাঘমাসে মাওতা নামক যে শীতল বাতাস বয়, তা গ্রীষ্মকালের শুরুর দিকে গম ও অঙ্কুর চাষের জন্য সহায়ক। এই অঞ্চল কাথিয়াবাড়-গিরের রুক্ষ বনভুমির অংশ।
উদ্ভিদ: এই অঞ্চল ক্রান্তীয় শুষ্ক বনভুমি, যেখানে আছে ছড়িয়ে ছিটিয়ে থাকা সেগুন (টেটোনা গ্র্যান্ডি) বন। প্রধান বৃক্ষ হল পলাশ, শিমুল, অ্যানোগিয়াসাস, অ্যাকোশিয়া, পিয়াল এবং গুগ্গুল। গুল্মজাতীয় গাছের মধ্যে রয়েছে প্রজাতি ফলসা, কুল, চিল্লা,ক্যাপারিস, উডফোর্ডিয়া, ফিলেনথাস এবং কারিসা।
বন্যপ্রাণী: সাম্বার (সারভেস ইউনিকালার), ব্ল্যাকব্যাক(অ্যানিলোপ সার্ভিকপরা), এবং চিঙ্কারা (গাজেলা বেনেটি) কিছু প্রজাতি। গত এক শতাব্দী ধরে, বনভুমি ধংস দ্রুততর হারে ঘটেছে, যা তীব্র জলের সমস্যা সৃষ্টি করছে।
জনসংখ্যা ২০০১ সালে মালবের জনসংখ্যা ছিল ১.৮ কোটি, এই অঞ্চলের জনঘনত্ব ২৩১/স্কোয়ার কিমি। বার্ষিক জন্ম হার ছিল ৩১.৬ প্রতি ১০০০ জনে, এবং মৃত্যুর হার ১০.৩। এখানে নবজাতকের মৃত্যুহার ৯৩.৮, যা মধ্যপ্রদেশ রাজ্যের সামগ্রিক নবজাতকের মৃত্যু হারের তুলনায় সামান্য বেশি।
এই অঞ্চলের অসংখ্য উপজাতি রয়েছে, যেমন ভিল ও তাদের উপগোষ্ঠী, মেওস ভিল, বারেলাসএবং পতালিরস্-এবং মিন, যাদের ভাষা এবং জীবনযাত্রা এই অঞ্চলের অন্য জনবসতির থেকে সম্পূর্ণ ভিন্ন। এই অঞ্চলের কিছু উপজাতি, বিশেষ করে কনজাররা, তাদের অপরাধমূলক কাজের জন্য ১৯ শতবে বিশেষভাবে চিহ্নিত ছিল। রাজস্থানের মারওয়ার অঞ্চলের এক যাযাবর গোষ্ঠী  গদিয়া লোহার - যারা লোহার  (কামার) হিসাবে কাজ করে- কৃষি মরসুমের শুরুতে কৃষিকাজে ব্যবহৃত যন্ত্রপাতি মেরামত ও বিক্রি করার জন্য এই অঞ্চলে আসে, গ্রাম ও শহরের বাইরে অস্থায়ীভাবে থামে এবং তাদের সাজানো গোযানে বসবাস করে। কালবেলিয়া রাজস্থান থেকে আগত আর একটি যাযাবর গোষ্ঠী, যারা প্রায়ই এ অঞ্চলে আসে।
মালবে, গুজরাতের শিয়া মুসলমানদের একটি শাখা দাউদী বোহারস উল্লেখযোগ্য সংখ্যায় রয়েছে, যারা মূলত ব্যবসায়ী। স্থানীয় ভাষায় কথা বলার পাশাপাশি, বোহারসদের নিজস্ব ভাষা রয়েছে, লিসান আল-দাউত। পাতিদার, যারা মূলত পাঞ্জাবের কুর্মিদের থেকে এসেছে, প্রায় ১৪০০ খ্রীষ্টাব্দ নাগাদ গুজরাতে বসবাস শুরু করেছে, মূলত কৃষক। মারাঠা শাসনকালের কারণে মারাঠি জনসংখ্যাও যথেষ্ট । ইন্দোর, ধর, দিবাস ও উজ্জয়িনীতে মারাঠি ভাষাভাষীর জনসংখ্যা প্রচুর। প্রচুর সংখ্যক মারোয়ারি, জাঠ এবং রাজপুতরা এই অঞ্চলে বাস করে। সিন্ধিরা, যারা ভারত ভাগের  পর এই অঞ্চলে বসবাস শুরু করে, এখানের ব্যবসায়ী সম্প্রদায়ের একটি গুরুত্বপূর্ণ অংশ। দক্ষিণ রাজস্থানের মত, এই অঞ্চলে অনেক জৈন রয়েছেন, যারা সাধারণত ব্যবসায়ী। এখানে অল্প সংখ্যক গোয়ান ক্যাথলিকর,অ্যাংলো-ইন্ডিয়ান, পাঞ্জাবি এবং পারসিস বা জোরাস্ট্রীয়ানরাও আছেন। পারসীরা মহোর বৃদ্ধি এবং বিবর্তনের সাথে ঘনিষ্ঠভাবে যুক্ত, যার মধ্যে রয়েছে পারসী আগুন মন্দির এবং  টাওয়ার অব সাইলেন্স।
অর্থনীতি ইন্দোর হল মালবের অর্থনৈতিক রাজধানী। মালব পৃথিবীর অন্যতম বৃহত্তম আফিন উৎপাদক। এই ফসলের ফলে মালবের অর্থনীতির সাথে, পশ্চিম ভারতীয় বন্দর ও চীনের মধ্যে ঘনিষ্ঠ সংযোগ গড়ে ওঠে অষ্টাদশ ও উনবিংশ শতাব্দীতে, যার ফলে প্রচুর বৈদেশিক মুদ্রা আসে। মালবের আফিম রপ্তানির পুরোটাই ছিল ব্রিটিশ ইস্ট ইন্ডিয়া কোম্পানির একচেটিয়া অধিকার, যারা চীনে বাংলার আফিম সরবরাহ করত। এর ফলে ব্রিটিশ কোম্পানি মাদকের উৎপাদন ও বাণিজ্যের ওপর অনেক বিধিনিষেদ আরোপ করেছিল; ফলে গোপনে আফিম রপ্তানি শুরু হয়। চোরাকারবার ছড়িয়ে পড়লে ব্রিটিশরা বিধিনিষেদ তুলে নেয়। বর্তমানে এই অঞ্চল বিশ্বের সবচেয়ে বৃহৎ আইনগত ভাবে আফিমের উৎপাদক। নেমুচ শহরে সরকারি মালিকানাধীন একটি আফিম এবং ক্ষার প্রস্তুত কারক কারখানা রয়েছে। তবুও, এখনও যথেষ্ট পরিমাণ বেআইনি আফিম উৎপাদিত হয়, যা কালো বাজারে রপ্তানি হয়। ভারতের কেন্দ্রীয় ব্যুরো অফ নারকোটিকসের সদর দপ্তর গোয়ালিয়রে অবস্থিত। ১৮৭৬ ​​সালে রাজপুতানা-মালওয়া রেলওয়ে খোলা হয়। এটি মূলত কৃষিনির্ভর অঞ্চল। এখানের কিছু অংশের বাদামি মাটি উনালু(প্রারম্ভিক গ্রীষ্মকালীন) ফসল, যেমন গম, ছোলা এবং তিল প্রভৃতি ফসলের জন্য বিশেষভাবে উপযুক্ত। তুলনামূলকভাবে অনুর্বর মাটি, সিয়ালো (প্রারম্ভিক শীতকালীন) ফসল বাজরা, ভুট্টা, মুগ বীজ, উরাত, মটরশুঁটি  এবং চিনাবাদাম চাষের জন্য ব্যবহৃত হয়। সামগ্রিকভাবে, প্রধান শস্য হল জোয়ার, চাল, গম, বাজরা, চিনাবাদাম, ডাল, সয়াবিন, তুলা, তিসি, তিল এবং আখ। ছোট শহরগুলিতে প্রচুর সংখ্যক চিনিকল গড়ে উঠেছে। কালো, আগ্নেয় মৃত্তিকা তুলা চাষের পক্ষে সম্পূর্ণ উপযুক্ত, এবং বস্ত্র উৎপাদন একটি গুরুত্বপূর্ণ শিল্প। বস্ত্র উৎপাদনের মূল কেন্দ্রগুলি হল ইন্দোর, উজ্জয়িনী এবং নাগদা। মহেশ্বর বিখ্যাত তার অসাধারন মহেশ্বরী শাড়ির জন্য, আর মান্দসোর পরিচিত তার মোটা উলের কম্বলের জন্য। আদিবাসী সম্প্রদায়ের আয়ের একটি বড় উৎস হস্তশিল্প। রতলামের রঙিন গালার হস্তশিল্প, ইন্দোরের কাপড়ের পুতুল আর ইন্দোর ও উজ্জয়িনীর কাগজের মন্ডের সামগ্রী ইত্যাদি।
ভারতে একমাত্র মান্দসোর জেলাতেই সাদা এবং লাল রঙের স্লেট পাওয়া যায়, যা জেলার ১১০টি স্লেট পেন্সিল কারখানায় ব্যবহৃত হয়। এখানে একটি সিমেন্ট কারখানা আছে। তবে, অঞ্চলে খনিজ সম্পদের অভাব রয়েছে। এই অঞ্চলের শিল্পগুলি প্রধানত ভোগ্যপণ্যের উৎপাদক, তবে বর্তমানে ইন্দোর, নাগদা ও উজ্জয়িনীতে বড় এবং মাঝারি শিল্পের কারখানা গড়ে উঠেছে। ইন্দোরে ডিজেল ইঞ্জিন তৈরির একটি বড় কারখানা রয়েছে। ইন্দোর থেকে ২৫ কিমি দুরে অবস্থিত শিল্পশহর প্রীতমপুরা, প্রচুর সংখ্যক স্বয়ংক্রিয় শিল্পের কারখানা গড়ে ওঠায় যা ভারতের ডেট্রয়েট নামে খ্যাত। ইন্দোরকে মধ্যপ্রদেশের বাণিজ্যিক রাজধানী এবং বস্ত্র ও কৃষি ভিত্তিক ব্যবসার প্রধান কেন্দ্র। ইন্ডিয়ান ইনস্টিটিউট অফ ম্যানেজমেন্ট এর ছয়টি কেন্দ্রের একটি এবং ইন্ডিয়ান ইনস্টিটিউট অফ টেকনোলজির ষোলটি কেন্দ্রের মধ্যে একটি এখানে অবস্থিত।
সংস্কৃতি মালবের সংস্কৃতি, রাজস্থানি সংস্কৃতির দ্বারা বিশেষভাবে প্রভাবিত হয়েছে, তাদের ভৌগোলিক নৈকট্যের কারণে । মারাঠা শাসনের কারণে মারাঠা প্রভাবও দেখা যায়। মালবের মূল ভাষা মালভী, যদিও হিন্দী, শহরে ব্যাপকভাবে প্রচলিত। ইন্ডো-ইউরোপীয় ভাষাটি ইন্ডো-আর্য ভাষারই উপবিভাগ। এই ভাষা কখনও মালাবি বা উজেনি নামে পরিচিত। মালবি, রাজস্থানী ভাষারই একটি শাখা; মধ্যপ্রদেশ এবং রাজস্থানের নিমার অঞ্চলে নিমাডি ভাষা প্রচলিত।  বর্ণানুক্রমিকভাবে,মালবির উপভাষাগুলি হল বাকদি, ভৈয়ারী, ধোলেওয়ারী, হোশঙ্গাবাদি, জামরাল, কাটিয়া, মালবী, পাতভি, রঙ্গারী, রঙ্গি ও সন্দ্বারি। ২০০১ সালে জরিপে কেবল চারটি উপভাষার সন্ধান পাওয়া গেছে, উজায়িনী (উজ্জয়িনী, ইন্দোর, দিবাস ও সেহোর জেলায়), রাজাওয়ারী (রতলম, মান্দসৌর ও নিমুচ), উমদওয়ারী (রাজগড়) এবং সন্ধওয়াড়ী (ঝালওয়ার, রাজস্থান)। মালওয়া জনসংখ্যার প্রায় ৫৫% সাক্ষর করতে পারেন এবং প্রায় ৪০% জনগণ হিন্দী ভাষায় শিক্ষিত, যা মধ্যপ্রদেশের রাজ্য ভাষা।
মালবের ঐতিহ্যবাহী রন্ধনপ্রণালীর উপর রাজস্থানী, গুজরাতি এবং মহারাষ্ট্রীয় রান্নার প্রভাব আছে। ঐতিহ্যগতভাবে, জোয়ার ছিল প্রধান খাদ্যশস্য, তবে ভারতে সবুজ বিপ্লবের পর জোয়ারের পরিবর্তে গম প্রধান খাদ্যশস্যে পরিণত হয়; অনেকেই এখানে নিরামিষাশী। যেহেত সারা বছর জলবায়ু সাধারণত শুষ্ক থাকে, তাই অধিকাংশ জনগণ ডালের মত সংরক্ষিত খাদ্যে উপর নির্ভরশীল এবং তুলনায় সবুজ শাকসবজি কম ব্যবহৃত হয়। মালবের একটি জনপ্রিয় খাবার ভুট্টে কী ক্ষীর (গুড়ো করা ভুট্টা ঘি তে ভেজে এবং পরে দুধ ও অন্যান্য মসলা দিয়ে প্রস্তুত করা হয়)।
চাক্কি রি শাক গমের মণ্ড দিয়ে তৈরী হয়, যা জলে ধুয়ে, সিদ্ধ করা হয় এবং তারপর দইয়ের সাথে মিশিয়ে ব্যবহার করা হয়। মালবের ঐতিহ্যবাহী রুটি বাটি / বাফলা নামে পরিচিত, যা মূলত একটি ছোট, আটার বল, ঘুঁটের আগুনে পুড়িয়ে বানানো হয়। বাটি সাধারণত ডালের সাথে খাওয়া হয়, অন্যদিকে বাফলা ঘি মাখিয়ে এবং ডাল দিয়ে খাওয়া হয়। আম্লি রি কারির করি দইএর পরিবর্তে তেঁতুল দিয়ে বানানো হয়। ধর্মীয় উৎসবের সময় গম দিয়ে টাপু নামক এক ধরনের মিষ্টি তৈরি করা হয়। মিষ্টি থুল্লি সাধারণত দুধ বা দই সঙ্গে খাওয়া হয়। ঐতিহ্যবাহী মিষ্টিগুলি হল, মাওয়া-বাটি (দুধের মিষ্টি গোলাপ জ্যামুনেরর মত), কাপরাপাক (নারকেলের মিষ্টি), শ্রীখন্ড (দইএর মিষ্টি) এবং মালপোয়া।
লাবণী, দক্ষিণ মালবে প্রচলিত লোকসঙ্গীত, যা মারাঠারা এখানে নিয়ে আসে। নিরগুনী লাবনী (দার্শনিক) এবং শৃঙ্গারী লাবনী (প্রেমিক), লাবনীর দুই প্রধান ঘরানা। ভিলদের নিজস্ব লোকসঙ্গীত  আছে, যা নৃত্য সহকারে পরিবেশিত হয়। মালবের লোকগীতির ছন্দ চার বা পাঁচ তালের উপর ভিত্তি করে গঠিত এবং বিরল ক্ষেত্রে ছয়টির উপর।  ভক্তিমূলক সঙ্গীত নিরগুনী মালব জুড়ে জনপ্রিয়। রাজা ভোজের এবং বিজরির কিংবদন্তি, কানজার মেয়ে, এবং বালাবুর গল্প লোকগীতির জনপ্রিয় বিষয়বস্তু। মালবে সঙ্গীতে স্তব প্রচলিত আছে, যা মূলত চার প্রকারের ঃ মন্ত্র স্তব, বর্ণ স্তব, শব্দ স্তব এবং বাক্য স্তব।
গুপ্ত যুগে এবং পরবর্তীকালে সংস্কৃত সাহিত্যের কেন্দ্র ছিল মালব। এ অঞ্চলের সবচেয়ে বিখ্যাত নাট্যকার, কালিদাস, সর্বশ্রেষ্ঠ ভারতীয় লেখক বলে গন্য হন। তার প্রথম নাটক মালবিজ্ঞাগ্নিমিত্রা (মালবিকা এবং অগ্নিমিত্রা)। কালিদাসের দ্বিতীয় নাটকটি তার সর্বশ্রেষ্ঠ কাজ, অভিজ্ঞানশকুন্তলম, যেটি রাজা দুষমন্তের গল্প নিয়ে রচিত, যিনি একাকী সুন্দরী শকুন্তলার প্রেমে পড়েন। কালিদাসের শেষ নাটকগ বিক্রমউর্বশী ("উর্বশী বিজয়ের কাহিনী ")। কালিদাস এছাড়াও বেশকিছু মহাকাব্য রচনা করেছেন, রঘুবংশম ("রঘুর রাজবংশ"), ঋতুসংহার এবং কুমারসম্ভব ("যুদ্ধের দেবতার জন্ম"), এবং মেঘদূত ("মেঘের দূত") নামের।
মালওয়ায় একটি জনপ্রিয় নৃত্য হল সোয়ং; যার উদ্বব খ্রীষ্টপূর্ব প্রথমশতাব্দীতে। যেহেতু সেইসময় নারীরা নাচ বা নাটকে অংশগ্রহণ করত না, পুরুষরা তাদের ভূমিকা পালন করত। সোয়াং এর মধ্যে নাটক এবং ভাঁড়ামি, গান এবং সংলাপ দ্বারা সবই থাকে। এই ধারাটি অঙ্গসঞ্চালন ভিত্তিক নয় বরং সংলাপ-ভিত্তিক।
মানদানা (আক্ষরিকভাবে অঙ্কন শিল্প) দেওয়াল এবং ভুমি চিত্র হল মালবের বিখ্যাত চিত্রকলার ঐতিহ্য। লাল মাটি এবং গরুর গোবর মিশিয়ে সাদা ভিত্তির উপর বিপরীতধর্মী চিত্র ফুটিয়ে তোলা হয়।  ময়ূর, বিড়াল, সিংহ, গুজরাতি, বাবরী, স্বস্তিকা এবং চৌকি মোটিফ ব্যবহার করা হয়। সাঞ্জা  হল একপ্রকার ধর্মীয় দেওয়াল চিত্র, যা যুবতী মেয়েদের দ্বারা নির্মিত হয় বছরের একটি নির্দিষ্ট সময়ে, যখন হিন্দুরা তাদের পূর্বপুরুষদের স্মরণে করে। মালবের ক্ষুদ্র চিত্রকলা প্রসিদ্ধ তার সুক্ষ কাজের জন্য। ১৭  শতকের মাঝামাঝি সময়, রাজস্থানি মিনিয়েচার চিত্রশৈলীর একটি শাখা, যা মালব চিত্রশিল্প বলে খ্যাত, মূলত মালব ও বুন্দেলখণ্ড কেন্দ্রিক ছিল। এই ধারায় একদম প্রথমদিকের উদাহরণগুলি দেখতে পাওয়া যায়, যেমন রসিকপ্রিয়া ধারা ১৬৩৬ (প্রেমের অনুভূতি বিশ্লেষণের কবিতা) এবং অমুর সাতকা (১৭  শতকের সংস্কৃত কবিতা)। এই চিত্রশৈলীর ধারায় কালো এবং বাদামী পটভুমিতে বিভিন্ন রঙের সাহায্যে প্রানবন্ত চিত্র রচিত হত।
মালবের সবচেয়ে বড় উৎসব হল সিংহাস্ত মেলা, প্রতি ১২ বছর বাদে অনুষ্ঠিত হয়, যেখানে চার কোটিরও বেশি তীর্থযাত্রী শিপ্রা নদীতে স্নান করেন।ঘনঘৌর উদযাপিত হয় শিব এবং পার্বতির সম্মানে। এই উৎসবের উৎপত্তি রানো বাইয়ের সময়, যার পিতৃগৃহ ছিল এই মালবে, কিন্তু তার বিয়ে হয়েছিল রাজস্থানে। রানো বাই মালবকে খুব ভালোবাসতেন, তাই রাজস্থানে থাকতে চাইতেন না। বিয়ের পর, তাকে বছরে একবার মালবে যাওয়ার অনুমতি দেওয়া হয়; ঘনঘৌর এই বার্ষিক আগমনের প্রতীক। চৈত্র(মার্চ মাসের মাঝামাঝি) এবং ভাদ্রে (মধ্য আগস্ট) এই অঞ্চলের মহিলারা এই উৎসব পালন করেন। গাদলিয়া (মাটির পাত্র) উৎসব এই অঞ্চলের মেয়েদের করে, যারা সন্ধ্যায় তাদের গ্রামের প্রতিটি বাড়িতে ঘুরে বেড়ায়, মাটির ফুটো করা পাত্রের মধ্যে তেলের প্রদীপ নিয়ে। প্রত্যেক বাড়ির সামনে, মেয়েরা গাদলিয়া সম্পর্কিত গান করে, এবং তার বদলে খাদ্য বা অর্থ পায়। গোদ্ধান উৎসব কার্তিক মাসের ১৬ তম দিনে পালিত হয়। এ অঞ্চলের ভিলরা হিডা গান করে, যা গবাদিপশু নিয়ে লেখা আর নারীরা কৃষ্ণ প্রেম সংক্রান্ত চন্দ্রওয়ালী গান গায়। সবচেয়ে জনপ্রিয় মেলা ফাল্গুন, চৈত্র, ভাদ্র, আশ্বিন ও কার্তিক মাসে হয়। মালব অঞ্চলের দুই ডজন গ্রামে বায়োরার চৈত্র মেলা, এবং গল যাত্রা অনুষ্ঠিত হয়। তেজানির জন্ম উপলক্ষে ভাদ্র মাসের দশম দিন ধরে অনেক মেলা হয়। রতলামে ত্রিবেনী মেলা  হয় এবং অন্যান্য মেলা কার্তিকে অনুষ্ঠিত হয়, উজ্জয়িনী, মান্দসৌর(নিমাদ), অন্যান্য জায়গায়।
ভ্রমণ মালবের প্রধান পর্যটন স্থান হল ঐতিহাসিক বা ধর্মীয় স্থান। শিপ্রা নদী এবং উজ্জয়িনী শহর হাজার বছর ধরে পবিত্র বলে বিবেচিত হয়ে আসছে। উজ্জয়িনীর মহাকাল মন্দির ১২ টি জ্যোতিলিঙ্গের মধ্যে একটি। উজ্জয়িনীতে ১০০ এর বেশি প্রাচীন মন্দির রয়েছে, যার মধ্যে রয়েছে হারসিদ্ধি, চিন্তমান গণেশ, গধ কালিকা, কাল ভৈরব এবং মঙ্গলনাথ। শহরের উপকণ্ঠে অবস্থিত কালিধের প্রাসাদ প্রাচীন ভারতীয় স্থাপত্যের একটি চমৎকার নিদর্শন। ভর্তিহারি গুহাগুলির সাথে যুক্ত আছে আকর্ষণীয় কিংবদন্তি। খ্রীষ্টপূর্ব চতুর্থ শতাব্দী থেকে উজ্জয়িনী ভারতের "গ্রিনিচ " রূপে খ্যাত, হিন্দু ভৌগোলিকদের মূলমধ্যরেখা হিসাবে। দ্বিতীয় জয় সিং দ্বারা নির্মিত ভারতের চারটি মানমন্দিরের একটি এখানে রয়েছে, যেখানে প্রাচীন জ্যোতিবিদ্যা সংক্রান্ত যন্ত্রপাতি রয়েছে। সিমহস্তা মেলা, প্রতি ১২ বছর অন্তর হয়, চৈত্রের পূর্ণিমার(এপ্রিল) দিন থেকে শুরু হয় এবং পরবর্তী পূর্ণিমা দিবস পর্যন্ত বৈশাখ (মে) চলতে থাকে।
মান্ডু মূলত পারমার শাসকদের দুর্গ রাজধানী ছিল। ত্রয়োদশ শতাব্দীর শেষ দিকে, এটি মালবের সুলতানদের অধীনে আসে, প্রথম সুলতান এর নাম দেন সাদিয়াবাদ (আনন্দ নগর)। এটি রাজধানীর মতোই ছিল, এবং সুলতানরা এখানে জাহাজমহল ও হিন্দোলা মহল, কারূকার্যময় খাল, স্নানাগার এবং চমৎকার প্রাসাদ নির্মাণ করেছিল। বিশাল জামি মসজিদ এবং হুসেঙ শাহের কবরটি কয়েক শতাব্দী পরেও স্থপতিদের তাজমহলের নকশার অনুপ্রেরণা প্রদান করে। বাজ বাহাদুর ষোড়শ শতাব্দীতে মান্ডুতে এক বিরাট প্রাসাদ নির্মাণ করেন। অন্যান্য ঐতিহাসিক স্থাপত্য গুলি হল রেওয়া কুন্ড, রূপমতীর প্রাসাদ, নীলকন্ঠ মহল, হাতি মহল, দ্বারা খানের সমাধি, দাই কা মহল, মারিক মুঘিত মসজিদ এবং জালি মহল।
মান্ডুর কাছে নর্মদা নদীর তীরে অবস্থিত মহেশ্বর রাজমাতা অহল্যা দেবী হোলকারের সময়ে ইন্দোর রাজ্যের রাজধানী ছিল। মারাঠা রাজোয়াদা(দুর্গ) এখানের প্রধান আকর্ষণ। দুর্গের মধ্যে রানী অহল্যার একটি প্রমাণ আকারের সিংহাসনে বসা মূর্তি আছে। মান্ডু ১৪০৫ সালে মালবের রাজধানী হওয়ার আগে ধর মালবের রাজধানী ছিল। যদিও সেই দুর্গ বর্তমানে সম্পূর্ণ ধ্বংসপ্রাপ্ত, কিন্তু তাও অসাধারন। ভোজসালা মসজিদ (১৪০০ খ্রীষ্টাব্দে নির্মিত) বর্তমানেও শুক্রবারে ধর্মীয় অনুষ্ঠানের জন্য ব্যবহৃত হয়। পরিত্যক্ত লাট মসজিদ (১৪০৫) এবং কমল মৌলা (১৫ শতকের প্রথম দিকে), একটি মুসলিম সন্তের সমাধি,প্রসিদ্ধ স্থান।
আধুনিক ইন্দোরের পরিকল্পনাকার ও রূপকার হলেন রাজমাতা অহল্যা দেবী হোলকার। সুবৃহত লালবাগ প্যালেস এর অন্যতম অসাধারন স্থাপত্য। বাবা গনপতি মন্দিরে সম্ভবত বিশ্বের বৃহত্তম গনপতি মূর্তি টি  আছে, যার পদপ্রান্ত থেকে মুকুট পর্যন্ত উচ্চতা ৭.৬ মিটার। কাঁচ মন্দির হল একটি জৈন মন্দির, যা সম্পূর্ণ কাঁদ দ্বারা অলঙ্কৃত। ১৯০৪ সালে টাউন হল, কিং এডোয়ার্ড হল প্রতিষ্ঠিত হয়, যেটা ১৯৪৮ সালে মহাত্মা গান্ধী হল নামে নামাঙ্কিত হয়। মৃত হোরকার শাসক এবং তাদের পরিবারবর্গের স্মৃতিতে ছত্রী নামক সমাধি সৌধ নির্মিত হয়েছে। রতলম জেলার জাওরার উপকন্ঠে, জাওরার নবাব মোহাম্মদ ইফতিখার আলী খান বাহাদুর, হুসেন তেকরির তীর্থস্থান, নির্মাণ করেন ১৯ শতকে। মোহাম্মদ ইফতিখিল আলী খান বাহাদুর সেই একই কবরস্থানে সমাহিত হন, যেখানে হুসেন তেকরি সমাহিত ছিলেন। মহরমের মাসে, সারা পৃথিবীর হাজার হাজার মানুষ হযরত ইমাম হোসেন তীর্থস্থানে আসেন, যা ইরাকি মূলের প্রতিরূপ। এই স্থান মানসিক অসুস্থতার নিরাময় করতে হাজরি নামক অনুষ্ঠান জন্য বিখ্যাত।
খেলাধুলা ক্রিকেট এই অঞ্চলের সবচেয়ে জনপ্রিয় ক্রীড়াগুলির মধ্যে অন্যতম। ইন্দোরে আছে মধ্য প্রদেশ ক্রিকেট অ্যাসোসিয়েশনের কেন্দ্র। এই শহরে দুটি আন্তর্জাতিক মানের ক্রিকেট মাঠ রয়েছে, যার মধ্যে অন্যতম হল হোলকার ক্রিকেট স্টেডিয়াম। রাজ্যে প্রথম ওয়ানডে ম্যাচটি ইন্দোরে অনুষ্ঠিত হয়।
পিয়েরে বেরিরি
thumbnail|250px|right|Plate from Ornithologiae Specimen'' de Barrère showing his system of bird classification পিয়েরে বেরিরি (ফরাসি ভাসায়ঃ Pierre Barrère) (১৬৯০, পারপিগনান – ১৭৫৫, পারপিগনান) ছিলেন একজন ফরাসি ডাক্তার এবং প্রকৃতিবিদ।
পিয়েরে বেরিরি পারপিগনানে ১৭৭১ সাল থেকে অনুশীলন করেন। ১৭৭২ সালে তিনি সায়েনের উদ্দেশ্যে যাত্রা করেন। সায়ানে তিনি পাঁচ বছর অবস্থান করেন। পারপিগনানে ফিরে এসে তিনি বিশ্ববিদ্যালয়ে উদ্ভিদবিজ্ঞানের অধ্যাপক এবং সামরিক হাসপাতালে চিকিৎসক হন।
তার গায়ানার অভিজ্ঞতা
বেরিরি গায়ানাতে তার প্রত্যক্ষণের উপর নির্ভর করে দুটি বই প্রকাশ করেন। সেগুলো ছিল Essai sur l'histoire naturelle de la France équinoxiale, ou Dénombrement des plantes, des animaux et des minéraux qui se trouvent dans l'isle de Cayenne, les isles de Remire, sur les côtes de la mer et dans le continent de la Guyane (1741)and Nouvelle Relation de la France équinoxiale, contenant la description des côtes de la Guiane, de l'île de Cayenne, le commerce de cette colonie, les divers changements arrivés dans ce pays, et les mœurs et coutumes des différents peuples sauvages qui l'habitent ; avec les figures dessinées sur les lieux (1743).
মালপোয়া
মালপোয়া একধরনের ভারতীয় উপমহাদেশীয় মিষ্টি পিঠা জাতীয় খাবার যা ভারতবর্ষের পশ্চিমবঙ্গ, ওড়িশা, বিহার ও মহারাষ্ট্রে জনপ্রিয়। মাল্পোয়া সাধারণতঃ ভাজা মিষ্টি, কিন্তু শুকনো বা রসালো হতে পারে। ওড়িশার ও আহমেদাবাদের জগন্নাথ মন্দিরে জগন্নাথদেবকে সকালের পূজার জলখাবার বা "সংকল্প ধুপ" ভোগ এবং সন্ধ্যা-আরতির ভোগ বা "সাঁঝধুপ" হিসাবে নানা রকম মালপোয়া (যেমন বড়া আমালু, সানা আমালু) উৎসর্গ করা হয়। পশ্চিমবঙ্গের নদীয়ায় অবস্থিত রাজাপুরের জগন্নাথ মন্দিরেও মালপোয়া ভোগ দেয়ার রীতি আছে।
বাংলায় পৌষ সংক্রান্তিকে পিঠা পার্বন বলা হয় এবং এই দিন অন্যান্য পিঠার সংগে মালপোয়াও তৈরি করা ও খাওয়া হয়। বিহারের মিথিলাতে হোলির সময় মাটন কারির সংগে মালপোয়া খাওয়া হয়।
ইতিহাস
বৈদিক যুগে আর্যদের দ্বারা ব্যবহৃত সবচেয়ে ঊর্বর ফসল ছিলো বার্লি। সে সময় আপুপা নামের একধরনের মিষ্টান্ন প্রস্তুত হতো, যেক্ষেত্রে বার্লির ময়দা হয় ঘি ভাজা হত কিংবা জলে সিদ্ধ করা হত, এবং পরে তা মধুতে চোবানো হত। বর্তমানে মালপোয়া তৈরিতেও অনুরূপ উপকরণ ও পদ্ধতি অনুসরণ করা হয়।
মালপোয়া বনাম মিষ্টান্ন
নানা জায়গার নানা রকম মালপোয়া আছে। পশ্চিমবঙ্গ ও ওড়িশার মালপোয়া সাধারণত কম মিষ্টি
রকমারি মালপোয়া প্রস্তুত প্রণালি
পাকা কলা বা নারকেলের মধ্যে চালগুঁড়া বা আটা ও চিনি দুধ বা ক্ষীর ও জল মিশিয়ে মালপোয়ার প্রাথমিক মিশ্রণ প্রস্তুত হয়। তারপর তার উপরে নানা রকমের মাল মশলা যেমন লবঙ্গ এলাচ ইত্যাদি যোগ করা হয়। তারপর ভাজা হয়। বিহারের মালপোয়ায় ভাজার আগেই অনেক চিনি দিয়ে শুকনো মিষ্টি হসাবে তৈরি হয়। বাংলা ও ওড়িশাতে ভাজার পরে মিষ্টি রসে সিক্ত করে রসের মিষ্টি হিসাবে পরিবেশন করা হয়। অনেক সময় কলার বদলে আনারস বা আমের মালপোয়া বানানো হয়।
উত্তর ভারত বিশেষ করে উত্তরপ্রদেশ ও রাজস্থানের মালপোয়াতে কোন ফল থাকে না। উপর্যুক্ত মাল মশলা (ময়দা, চালের গুঁড়ো, দুধ, চিনি) ছাড়াও অনেক সময় দই যোগ করে খানিকক্ষণ গেঁজিয়ে নেওয়া হয় তারপর ফেনাওয়ালা প্যানকেকের মত ভাজা হয় যার কিনারা থাকে মুচমুচে আর মাঝখানটা নরম। তারপর মিষ্টি রসে ডুবিয়ে রাখা হয়। ওড়িশি মালপোয়া(আমালু)র প্রস্তুতিতেও দই ব্যবহার হয়ে থাকে।
নির্জয় ত্রিপুরা
নির্জয় ত্রিপুরা একজন ভারতীয় রাজনীতিবিদ এবং ত্রিপুরা বিধানসভার প্রাক্তন সদস্য। তিনি ১৯৬৭ সাল থেকে ভারতের কমিউনিস্ট পার্টি (মার্ক্সবাদী) এর সদস্য ছিলেন। ২০০৮ সালের ত্রিপুরা বিধানসভা নির্বাচনে তিনি শ্যামা চরণ ত্রিপুরাকে ১১০১ ভোটের ব্যবধানে পরাজিত করেছিলেন।
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড (বিআইএসএফ) বাংলাদেশ সরকারের একটি মালিকানাধীন সিরামিকস ও স্যানিটারিওয়্যার উৎপাদন সংস্থা। এটি কমোড, বেসিন ইত্যাদি আইটেম প্রস্তুত করে। এটি রাষ্ট্রীয় মালিকানাধীন বাংলাদেশ রাসায়নিক শিল্প কর্পোরেশনের সহযোগী অংশ এবং এটি একটি বিধিবদ্ধ সংস্থা হিসাবে শ্রেণিবদ্ধ করা হয়েছে।
ইতিহাস
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড ১৯৬৬ সালে তৎকালীন চেকস্লোভাকিয়ায় অবস্থিত মেসার্স প্রগো ইনভেস্ট কর্পোরেশনের প্রযুক্তিগত সহায়তায় প্রতিষ্ঠিত হয়েছিল। কারখানাটি ঢাকার মিরপুর মডেল থানায় অবস্থিত। কারখানাটি নেত্রকোণা জেলা থেকে সাদা কাদামাটি এবং সিলেট জেলা থেকে বল ক্লে দিয়ে এটির পণ্য তৈরি করে। ১৯৭৭ সালে কারখানাটি টাইলস উৎপাদন শুরু করে। এটি বাংলাদেশ সরকারের একটি লাভজনক উদ্যোগ।
ফয়সাল আকরাম
ফয়সাল আকরাম (জন্ম ২০ আগস্ট ২০০৩) একজন পাকিস্তানি ক্রিকেটার ।  ২০২১  সালের সেপ্টেম্বরে, তাকে অনুষ্ঠিত  ২০২১-২২ জাতীয় টি-টোয়েন্টি  কাপের জন্য দক্ষিণ পাঞ্জাবের দলে সদস্য করা  হয়েছিল।  আবার,  ২৪ সেপ্টেম্বর ২০২১ সালে, দক্ষিণ পাঞ্জাবের হয়ে অনুষ্ঠিত  ২০২১-২২ জাতীয় টি-টোয়েন্টি কাপে তার টি-টোয়েন্টিতে অভিষেক ঘটে।
২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে পাকিস্তানের দলে সুযোগ পান। পরবর্তীতে একই মাসে, ২০২২ পাকিস্তান সুপার লিগের জন্য প্লেয়ার্স ড্রাফট অনুসরণ করে করাচি কিংসে তিনি স্বাক্ষর করেন। ৬ মার্চ ২০২১ সালে, অনুষ্ঠিত ২০২১-২২ পাকিস্তান কাপে দক্ষিণ পাঞ্জাবের হয়ে তার লিস্ট এ ক্রিকেটে আত্মপ্রকাশ  করেন।
সাঈদ এস্কান্দার
সায়্যিদ ইস্কান্দার (১৩ জানুয়ারী ১৯৫৩ - ২৩ সেপ্টেম্বর ২০১২) ছিলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দল–বিএনপির রাজনীতিবিদ এবং ফেনী -১ এর সাবেক সংসদ সদস্য। তিনি বাংলাদেশের সাবেক প্রধানমন্ত্রী বেগম খালেদা জিয়ার ছোট ভাই।
প্রথম জীবন
ইস্কান্দার ১৩ জানুয়ারি ১৯৫৩ সালের দিনাজপুরে জন্মগ্রহণ। তিনি ১৯৬৯ সালে বাংলাদেশ ছাত্রলীগের দিনাজপুর মহানগরীর সাধারণ সম্পাদক ছিলেন। তিনি বাংলাদেশ ছাত্রলীগের কেন্দ্রীয় কমিটির সহ-সভাপতি পদে পদোন্নতি পান।
পেশা
তিনি ১৯৭৪ সালে বাংলাদেশ সেনাবাহিনীতে যোগ দেন। মেজর পদে ১৯৮২ সালে তিনি সেনাবাহিনী থেকে অবসর গ্রহণ করেন।  তিনি বাংলাদেশ জাতীয়তাবাদী দলে যোগ দেন এবং ফেনী -১ থেকে সংসদে নির্বাচিত হন।  তিনি ইসলামিক টেলিভিশনের প্রতিষ্ঠাতা চেয়ারম্যান ছিলেন।
মৃত্যু
২৩ সেপ্টেম্বর ২০১২ সালে ফুসফুসের ক্যান্সারে যুক্তরাষ্ট্রের নিউইয়র্কে তিনি মারা যান।  তাকে বনানী সামরিক কবরস্থানে দাফন করা হয়।
স্টর্মের মানিকজোড়
স্টর্মের মানিকজোড় (বৈজ্ঞানিক নাম: Ciconia stormi) হচ্ছে মধ্যম আকারের মানিকজোড় যাদেরকে মালয়েশিয়া, ইন্দোনেশিয়া ও দক্ষিণ থাইল্যান্ডের নিন্ম জলাভূমিতে দেখা যায়। এটিকে মানিকজোড়ের ভেতরে দুর্লভতম হিসেবে বিবেচনা করা হয় এবং অনুমান করা হয় যে মাত্র ৫০০ এর কম বুনো অবস্থায় এরা তাদের ভৌগোলিক এলাকায় টিকে আছে। প্রাথমিকভাবে অরণ্যবিনাশের কারণে নিজ আবাসভূমিতে এদের সংখ্যা ক্রমাগত কমছে।
বিবরণ
স্টর্মের মানিকজোড় হচ্ছে সাদা ও কালো পাখনা, লাল ঠোঁট, কমলা মুখ ও ত্বক, লাল পা এবং হলুদ কাক্ষিক ত্বকের একটি বড়, আনুমানিক লম্বা, মানিকজোড়। ছেলে এবং মেয়েপাখি দেখতে অভিন্ন। অল্পবয়স্ক পাখির ফ্যাকাশে পাখনা এবং ত্বক খালি থাকে।
মাকসুদ আহমেদ
মাকসুদ আহমেদ (مقصود احمد; জন্ম: ২৬ মার্চ, ১৯২৫ - মৃত্যু: ৪ জানুয়ারি, ১৯৯৯) তৎকালীন ব্রিটিশ ভারতের অমৃতসর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তানের ক্রিকেটের সূচনালগ্নে অন্যতম ব্যাটসম্যান ছিলেন তিনি। পাকিস্তান ক্রিকেট দলের অন্যতম সদস্য ছিলেন। ১৯৫২ থেকে ১৯৫৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, রাওয়ালপিন্ডি, সিন্ধু ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন ‘মেরি ম্যাক্স’ ডাকনামে পরিচিত মাকসুদ আহমেদ।
প্রথম-শ্রেণীর ক্রিকেট
লাহোরের ইসলামিয়া কলেজে অধ্যয়ন করেছিলেন তিনি। ১৯৪৪-৪৫ মৌসুম থেকে ১৯৬৩-৬৪ মৌসুম পর্যন্ত মাকসুদ আহমেদের প্রথম-শ্রেণীর খেলোয়াড়ী জীবন চলমান ছিল। ১৯৪৪-৪৫ মৌসুমে সাউদার্ন পাঞ্জাবের সদস্যরূপে প্রথম-শ্রেণীর ক্রিকেটে প্রথম অংশ নেন। লাহোরে অনুষ্ঠিত প্রতিপক্ষ নর্দার্ন ইন্ডিয়ার বিপক্ষে তিনি ১৪৪ রান তুলেন।
পাকিস্তান দলে প্রথমবারের মতো কার্যকরী অল-রাউন্ডারের ভূমিকায় অবতীর্ণ হয়েছিলেন মাকসুদ আহমেদ। ভারত বিভাজনের পূর্বে দক্ষিণ পাঞ্জাবের পক্ষে খেলেন। অভিষেক খেলাতেই তিনি ১৪৪ রানের ইনিংস খেলেছিলেন।
১৯৫১-৫২ মৌসুমে সফররত মেরিলেবোন ক্রিকেট ক্লাবের (এমসিসি) বিপক্ষে অপরাজিত ১৩৭ রান সংগ্রহ করেছিলেন। ফলশ্রুতিতে, পাকিস্তানের টেস্টভূক্ত দেশ হিসেবে স্বীকৃতি পেতে প্রভূতঃ ভূমিকা রেখেছিলেন তিনি। ১৯৫৪ সালে ইংল্যান্ডের মাটিতে ওরচেস্টারে অনুষ্ঠিত অনুশীলনীমূলক খেলায় পাকিস্তানি একাদশের সদস্যরূপে উদ্বোধনী দিনে সোয়া দুই ঘণ্টায় ১১১ রান করেন।
১৯৬২-৬৩ মৌসুমে কায়েদ-ই-আজম ট্রফি প্রতিযোগিতায় ৯.২৯ গড়ে ৩৪ উইকেট নিয়ে শীর্ষস্থানীয় উইকেট শিকারীতে পরিণত হন। ঐ প্রতিযোগিতায় করাচি ব্লুজ ও রাওয়ালপিন্ডির অধিনায়কের দায়িত্ব পালন করেছেন।
আন্তর্জাতিক ক্রিকেট
সমগ্র খেলোয়াড়ী জীবনে ষোলটি টেস্টে অংশগ্রহণ করেছেন মাকসুদ আহমেদ। ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৫৫ তারিখে লাহোরে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
আবদুল হাফিজ কারদারের নেতৃত্বাধীন পাকিস্তানের উদ্বোধনী টেস্টে ভারত সফরে দলের অন্যতম সদস্য ছিলেন।
পাকিস্তানের টেস্ট ক্রিকেটের সূচনালগ্নে আগ্রাসী ব্যাটসম্যান ছিলেন। সর্বমোট ও একাধারে প্রথম ১৬ টেস্ট খেলে ৫০৭ রান তুলতে সমর্থ হন। এছাড়াও, ডানহাতি মিডিয়াম ফাস্ট বোলার হিসেবে তিনটি উইকেট পেয়েছেন। টেস্টে কেবল মাঝে-মধ্যেই কার্যকরী ইনিংস খেলতেন। ট্রেন্ট ব্রিজ টেস্টে পাকিস্তানের শোচনীয় পরাজয়কালে তিনি ৬৯ রান তুলেন। বব অ্যাপলইয়ার্ডের বলে উপর্যুপরী ছক্কা হাঁকাতে গিয়ে আউট হন।
টেস্টে ব্যক্তিগত সর্বোচ্চ করেন ৯৯ রান। ১৯৫৪-৫৫ মৌসুমে সফরকারী ভারতের বিপক্ষে লাহোরে অনুষ্ঠিত তৃতীয় টেস্টে এ রান পেয়েছেন।
খেলার ধরন
আক্রমণধর্মী ব্যাটসম্যান ছিলেন। ডানহাতি মাঝারিসারির ব্যাটসম্যান ছিলেন মাকসুদ আহমেদ। বলকে সজোরে পেটাতেন। প্রতিভাবান ব্যাটসম্যান হিসেবে পরিচিতি লাভ করেন। তবে, বেপরোয়া দৃষ্টিভঙ্গীর কারণে টেস্ট খেলোগুলোয় তাকে অনিয়মিতভাবে খেলতে দেখা যেতো। প্রথম পাকিস্তানি হিসেবে ইংল্যান্ডে ১৯৫২ সালে পেশাদারী পর্যায়ে খেলেন। ইংরেজ গণমাধ্যমে তাকে বিদ্রুপাত্মকভাবে ‘মেরি ম্যাক্স’ নামে আখ্যায়িত করা হয়।
তুলনামূলকভাবে প্রথম-শ্রেণীর ক্রিকেটে বেশ ভালো খেলা উপহার দিয়েছেন। ১৯৪৫ থেকে ১৯৬৪ সময়কালে ৮৫টি প্রথম-শ্রেণীর ক্রিকেট খেলায় অংশ নিয়ে ৩,৮১৫ রান তুলেন। তন্মধ্যে, ছয়টি শতরানের ইনিংস খেলেছেন। এছাড়াও, ১২৪ উইকেট পেয়েছেন তিনি। ১৯৬২-৬৩ মৌসুমে সারগোদার বিপক্ষে ৭/৩৯ ও ৬/৪৪ বোলিং পরিসংখ্যান গড়েন। এটিই তার ব্যক্তিগত সেরা।
অবসর
ক্রিকেট খেলা থেকে অবসর গ্রহণের পর ধারাভাষ্যকারের ভূমিকায় অবতীর্ণ হন। এছাড়াও, পিটিভি, বিবিসি ও রেডিও পাকিস্তানের ক্রীড়া সাংবাদিকের দায়িত্ব পালন করেন। এক পর্যায়ে জাতীয় ক্রিকেট দলের প্রধান কোচ হিসেবে মনোনীত হন।
১৯৮১-৮২ মৌসুমে পাকিস্তানের দল নির্বাচকমণ্ডলীর সভাপতি হিসেবে দায়িত্ব পালন করেন। রাওয়ালপিন্ডিভিত্তিক দ্য নিউজের প্রথম ক্রীড়া সম্পাদক ছিলেন। ১৯৯১-৯২ মৌসুমে পাকিস্তান ক্রিকেট বোর্ডের জাতীয় দল নির্বাচক পরিষদের সভাপতিত্ব করেন। ঐ দলটি ইমরান খানের অধিনায়কত্বে ১৯৯২ সালের ক্রিকেট বিশ্বকাপের শিরোপা জয় করে।
৪ জানুয়ারি, ১৯৯৯ তারিখে ৭৩ বছর বয়সে রাওয়ালপিন্ডি এলাকায় মাকসুদ আহমেদের দেহাবসান ঘটে। ভারত বিভাজনের পর থেকে আমৃত্যু পাকিস্তানের ক্রিকেটের সাথে জড়িত ছিলেন। ক্রিকেট খেলায় তার অবদানের কথা স্বীকারপূর্বক রাওয়ালপিন্ডি ক্রিকেট স্টেডিয়ামের একটি ফটক মাকসুদ আহমেদ এনক্লোজার রাখা হয়। এছাড়াও, ঐতিহাসিক লাহোর জিমখানায় বাগ-ই-জিন্নাহ ক্রিকেট মাঠের এক প্রান্তের আসনগুলোর নামকরণ হয়।
আসামের সংরক্ষিত অঞ্চলসমূহের তালিকা
ভারতের আসাম রাজ্যে আছে পাঁচটি জাতীয় উদ্যান (রাজ্যের ভৌগোলিক এলাকার যা ২.৫১% ) এবং ১৮টি বন্যপ্রাণ অভয়ারণ্য (রাজ্যের ভৌগোলিক এলাকার যা ১.৮৮%, প্রস্তাবিত এলাকাসহ)। নিচে সেগুলোর একটি তালিকা প্রদান করা হলও:
বাজার মসজিদ, জিরোকাস্তার
বাজার মসজিদ, আরো পরিচিত মেমি বে মসজদি , হলো আলবেনিয়ার জিরোকাস্তারে অবস্থিত একটি মসজিদ।
ইতিহাস
মেমি বে মসজিদটি ১৭৫৭ সালে নির্মিত হয়েছিল এবং এটি পুরাতন বাজার পাড়ায় অবস্থিত। এটি মূলত উসমানীয় যুগে শহরে নির্মিত পনেরোটি মসজিদগুলোর মধ্যে অন্যতম, এর মধ্যে ১৩টি কম্যুনিষ্টকাল অবধি দাড়িয়ে ছিলো।
১৭ম শতাব্দীতে মেমি পাশার নগর পরিকল্পনার অংশ হিসাবে মসজিদটি মূলত জিরোকাস্তারের নতুন বাজার পাড়ায় তৈরি করা হবে বলে নকশাকৃত হয়েছিল। তবে, পরবর্তী শতাব্দীতে মসজিদ বাদে পরিকল্পনার বাকিটুকু আগুন দ্বারা ধ্বংস হয়ে গিয়েছিলো।
আলবেনিয়ার সর্বগ্রাসী কমিউনিস্ট শাসন ব্যবস্থার ধ্বংসের হাত থেকে রক্ষা পেয়ে ১৯৭৩ সালে আলবেনীয় সরকার কর্তৃক মসজিদটিকে "সাংস্কৃতিক স্মৃতিসৌধ" (মনুমন্তে কুলতুরোর) মর্যাদায় উন্নীত করা হয়েছিল। পরে অবশিষ্ট বারোটি মসজিদ ভেঙে ফেলা হয়। আলবেনিয়ায় ধর্ম নিষিদ্ধের কারণে, মসজিদটি সার্কাস ব্যায়ামবিদদের প্রশিক্ষণ হল হিসেবে ব্যবহার করা হয়েছিল। তাদের শরীরচর্চার যন্ত্র ঝুলানোর জন্য উচ্চ গম্বুজযুক্ত ছাদটি ব্যবহার করতো।
অসম সাহিত্য সভার সভাপতিদের তালিকা
১৯১৭ খ্রিষ্টাব্দে প্রতিষ্ঠিত অসম সাহিত্য সভা নামক সংগঠনের সভাপতিদের তালিকা নিম্নে প্রদত্ত হলঃ
বাংলাদেশের একদিনের আন্তর্জাতিক ক্রিকেটে সর্বোচ্চ রান সংগ্রাহকের তালিকা
একদিনের আন্তর্জাতিক বা ওয়ান ডে ইন্টারনেশনাল যাকে সংক্ষিপ্ত ভাবে ওডিআই বলে। এটি ক্রিকেট খেলার এমন একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ৫০ ওভার করে খেলে থাকে। ১৯৮৬ সালের ৩১ মার্চ এশিয়া কাপে ক্রিকেটে বাংলাদেশ সর্বপ্রথম একদিনের আন্তর্জাতিক ক্রিকেট ম্যাচ খেলে পাকিস্তানের বিপক্ষে। বাংলাদেশের হয়ে ২০৪ ম্যাচে ২০২ ইনিংস খেলে ৬৮৯২ রান নিয়ে বাংলাদেশের একদিনের আন্তর্জাতিক ক্রিকেটে সর্বোচ্চ রান সংগ্রাহকের তালিকার শীর্ষে আছেন তামিম ইকবাল খান।
আশুতোষ ভরদ্বাজ
আশুতোষ ভরদ্বাজ (১৯১৪ - ১৬ এপ্রিল, ১৯৯৩) একজন বাঙালী ব্রিটিশ বিরোধী স্বাধীনতা সংগ্রামী, সাম্যবাদী কর্মী ও মুক্তিযোদ্ধা। তার পিতার নাম ছিল উমাচরণ ভরদ্বাজ, মাতা অন্নদাসুন্দরী দেবী, আশুতোষ ভরদ্বাজের জন্ম হয় অধুনা বাংলাদেশে র ফরিদপুর জেলা র কোটালিপাড়ায়।
বিপ্লবী কর্মকাণ্ড
কোটালিপাড়া ইউনিয়ন ইনস্টিটিউশনে পড়ার সময়েই বিপ্লবীদের সাহচর্যে আসেন। ১৯৩৫ খ্রিষ্টাব্দে কোটালিপাড়ার একটি রাজনৈতিক হত্যা মামলায় যুক্ত থাকার অভিযোগে গ্রেপ্তার হয়ে যাবজ্জীবন কারাদন্ডে দণ্ডিত হন ও আন্দামানে পাঠানো হয় তাকে। সেলুলার জেলে থাকাকালীন মার্ক্সবাদে র প্রতি আকৃষ্ট হন এবং সেখানে গঠিত কমিউনিস্ট কনসলিডেশনে যোগ দেন।
সাম্যবাদী আন্দোলন
তিনি ১৯৪৬ খ্রিষ্টাব্দে মুক্তি পাওয়ার পর ভারতের কমিউনিস্ট পার্টি র সদস্য হন এবং পার্টির নির্দেশে ফরিদপুরে যান সংগঠনের কাজে। এই সংগঠনের কাজ আমৃত্যু করে গেছেন, দেশভাগের পরে তিনি ভারতে আসেননি। বাংলাদেশ কমিউনিস্ট পার্টির একজন সক্রিয় সদস্য হিসেবে বহুবার কারারুদ্ধ হয়েছেন, তার জীবনের ৩১ বছর জেলে কেটেছে। তেভাগা আন্দোলনে অংশ নিয়ে রাজশাহী সেন্ট্রাল জেলের কুখ্যাত খাপড়া ওয়ার্ডে বন্দী ছিলেন। ১৯৫০ সালের ২৪ এপ্রিল নিরস্ত্র রাজবন্দীদের ওপর গুলিচালনার ঘটনায় মারাত্মকভাবে আহত হয়েছিলেন তিনি। এইদিনই কারারক্ষীর গুলিতে শহীদ হন বিজন সেন, আনোয়ার হোসেন (ছাত্র নেতা), কম্পরাম সিং, হানিফ সেখ সহ সাতজন কমিউনিস্ট বিপ্লবী।
মুক্তিযুদ্ধ ও স্বাধীন বাংলাদেশ
প্রবীন বয়েসেও বিপ্লবী আশুতোষ ভরদ্বাজ বাংলাদেশের স্বাধীনতা যুদ্ধে অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত বনগাঁ ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান সাম্যবাদী নেতা হিসেবে তার সুখ্যাতি ছিল। বাংলাদেশ পূনর্গঠনের কাজে তার অবদান রয়েছে।
মৃত্যু
বিপ্লবী আশুতোষ ভরদ্বাজ অকৃতদার ছিলেন। ১৬ এপ্রিল, ১৯৯৩ সালে তিনি মারা যান।
ব্রায়েন হেলিগ্যান
ব্রায়েন হেলিগ্যান একজন মার্কিন নির্বাহী এবং লেখক। তিনি হাবস্পট এর সহ-প্রতিষ্ঠাতা এবং প্রধান নির্বাহী কর্মকর্তা। তিনি ম্যাসাচুসেট্‌স ইনস্টিটিউট অব টেকনোলজি এর একজন জেষ্ঠ শিক্ষক। হেলিগ্যান "ইনবাউন্ড মার্কেটিং" এর প্রবক্তা।
তিনি বিপননের উপর দুইটি বইয়ের সহ-লেখক। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে "ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস"  বইটি রচনা করেন। এছাড়াও, তিনি ও ডেভিড মিয়ারম্যান স্কট একত্রে "মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি"  বইটি রচনা করেন।
শৈশব, লেখাপড়া ও কর্মজীবন
হেলিগ্যান এর জন্ম ও বেড়ে ওঠা ম্যাসাচুয়েটস এর ওয়েস্টউড এ। তিনি ওয়েস্টউড এর স্কুলেই পড়েন। তিনি ভারমন্ট ইউনিভার্সিটি থেকে তড়িৎ প্রকৌশল এ স্নাতক শেষ করেন। তিনি ২০০৫ সালে এমআইটি স্লোন স্কুল অব ম্যানেজমেন্ট থেকে এমবিএ করেন।
প্যারামেট্রিক টেকনোলজি কর্পোরেশন -এ তার কর্মজীবনের শুরু হয়। তিনি এই কোম্পানির বিভিন্ন পদে চাকরি করে প্যাসিফিক রিম এর সিনিয়র ভাইস প্রেসিডেন্ট হয়েছিলেন। তিনি একটি ছোট কোম্পানিতে চাকরি করতে চেয়েছিলেন বলে তিনি গ্রুভ নেটওয়ার্কস এ বিক্রয় বিভাগের ভাইস প্রেসিডেন্ট হিসেবে যোগদান করেন। এই কোম্পানি পরে মাইক্রোসফট অধিগ্রহণ করে নেয় মাইক্রোসফট শেয়ার পয়েন্ট ওয়ার্কপ্লেস নামে। মাইক্রোসফটের অধিগ্রহনের আগে, ২০০১ থেকে ২০০৫ পর্যন্ত তিনি এই কোম্পানিতে চাকরি করেন।
এর কিছুদিন পরে, ২০০৬ এর জুনে লংওর্থ ভেঞ্চার্স এর সাথে যৌথ-উদ্যোগে তিনি হাবস্পট প্রতিষ্ঠা করেন। ২০১২ সালের ''ইনক. ম্যাগাজিন'' এর এক প্রতিবেদন অনুসারে, তাদের কোম্পানীতে মোট ৩০৪ জন কর্মরত ছিলো এবং তাদের মোট মূলধনের পরিমাণ ছিল প্রায় ২৮.৫ মিলিয়ন মার্কিন ডলার।
হেলিগ্যান হাউজ অফ পসিবিলিটিস নামক একটি কমিউনিটি সেবা প্রতিষ্ঠান এর বোর্ড অফ ডাইরেক্টরেও অন্তর্ভুক্ত। তিনি ম্যাসাচুয়েটস ইনোভেশন এন্ড টেকনলজি এক্সচেইঞ্জ (এম.আই.টি.এক্স) এও আছেন।
প্রকাশনা, বক্তব্য এবং পুরস্কার
হেলিগ্যানের প্রথম বই ছিল "ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস"। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে  বইটি রচনা করেন। এই বইটির রিভিউ এ মেরিল ইভানস বলেন, এই বইয়ের বিষয়গুলো ইলিমেন্টারি ধরনের হলেও যারা ব্যবসায়ে কীভাবে সোস্যাল মিডিয়া ব্যবহার করতে হয় তা জানে না তাদের জন্য বইটা বেশ সহায়ক।"  বোস্টন গ্লোব এও এই বই এর রিভিউ প্রকাশিত হয়। ২০১১ সালের জুলাই মাস পর্যন্ত, এই বই সাতবার মুদ্রিত হয়, ৪০,০০০ কপি বিক্রি হয় এবং নয়টি ভাষায় অনূদিত হয়। ২০১৪ সালে এই বই এর ২য় সংস্করণ বের হয়।
তার ২য় বই ছিল "মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি।" তিনি এবং ডেভিড মিয়ারম্যান স্কট একত্রে বইটি রচনা করেন।
হেলিগ্যান টিইডি এক্স এ মার্কেটিং এবং বিজনেস এর উপর বক্তব্য দেন। তিনি এমআইটি থেকে বের হওয়া একজন উদ্যোক্তা এবং তিনি বর্তমানে এমআইটি এর একজন সিনিয়র লেকচারার। তিনি এবং এলেই চেন এমআইটি তে "এন্টারপ্রিনিওরাল প্রোডাক্ট ডেভলপমেন্ট এন্ড মার্কেটিং" পড়ান। তিনি মাঝেমাঝে  স্লোন এও লেকচারার হিসেবে কাজ করেন।
নামিকা
নামিকা (জন্ম নাম হানান হামদী আরবী حنان حمدي) হান ভায়োলেট নামে পরিচিত একজন মরোক্কান বংশোদ্ভুত জার্মান সংগীতশিল্পী এবং র‍্যাপার।
জীবনী
নামিকা ফ্রাঙ্কফুর্টে বড় হয়েছেন। তার দাদা-দাদী মরোক্কোর উপকূলীয় শহর নাদোর থাকেন ।
তার প্রথম অ্যালবাম নাডোর ২০১৫ সালের ২১ শে জুলাই এ প্রকাশিত হয়। অ্যালবামটিতে তার প্রথম একক 'লাইব্লিংম্যানস্চ'এ অন্তর্ভুক্ত হয়েছে। জুলাই, ২০১৫ এর শেষ নাগাদ অ্যালবামটি জার্মান অ্যালবামের চার্টে তেরো নম্বরে পৌঁছেছিল। একক লাইব্লিংম্যানস্চ জার্মান চার্টের সাতাশ নম্বরে আত্মপ্রকাশ করে এবং আট সপ্তাহ পর শীর্ষে উঠে আসে।
নামিকা সাতটি মিউজিক ভিডিও প্রকাশ করেছেন৷ না-মি-কা গান সহ, যা তার ইপি হেলওয়্যাচ অ্যালবামের । নামিকা তার গানের হেলওয়াচের একটি বিশেষ সম্পাদিত সংস্করণ প্রবেশ করেন ( Wide Awake ) বুন্দেসভিশন গানের প্রতিযোগিতা ২০১৫ মৌসুমে । ট্র্যাকটি প্রযোজনা করেছে জার্মান নির্মাতা দল বিটিজিস, যিনি লেনা, শাপ এবং অ্যান সোফির জন্যও প্রযোজনা করেছেন। তিনি হেসেন রাজ্যের প্রতিনিধিত্ব করেছিলেন। প্রতিযোগিতা শেষে ২৯ আগস্ট ২০১৫ এ গানটি সপ্তম স্থানে পৌঁছে। সম্প্রতি ২০১৮ সালে তিনি 'Jee parle pas français' পরিবেশন করেছেন যার রিমিক্সটি ব্ল্যাক এম এ দেখা যায৷ ১লা জুলাই, তিনি তার দ্বিতীয় স্টুডিও অ্যালবাম "ক্যু ওয়ালু" প্রকাশ করেন।
২০১৫ সালে নতুন সংগীত পুরস্কার প্রতিযোগিতায় প্রতিযোগী হিসাবে তিনটি গান পরিবেশন করেন নামিকা।
একক অবদান
অন্যান্য রিলিজ
যমুনা নিশাদ
যমুনা প্রসাদ নিশাদ (১৯৫৩ - ১৯ নভেম্বর ২০১০) ছিলেন বহুজন সমাজ পার্টি (বিএসপি) থেকে একজন ভারতীয় রাজনীতিবিদ, যিনি উত্তরপ্রদেশ বিধানসভার পিপ্রাইচ আসনের প্রতিনিধিত্ব করেছিলেন। তিনি অন্যান্য অনগ্রসর শ্রেণী নিষাদ সম্প্রদায়ের অন্তর্গত। নিষাদ মায়াবতী সরকারের মৎস্যমন্ত্রী হন, কিন্তু একজন পুলিশ সদস্যকে হত্যার অভিযোগে নাম প্রকাশের পর পদত্যাগ করতে বাধ্য হন। আরও আটটি ফৌজদারি অভিযোগে তার নাম ছিল।
রাজনৈতিক পেশা
নিষাদ পূর্ব ইউপির অন্যান্য অনগ্রসর শ্রেণী সম্প্রদায় এবং মুসলমানদের কাছ থেকে তার রাজনৈতিক সমর্থন নিয়েছিলেন। প্রায় পনেরটি নির্বাচনে প্রতিদ্বন্দ্বিতা করা সত্ত্বেও তিনি মাত্র দুবার জিতেছিলেন। একবার গ্রাম্য মেয়র (গ্রাম প্রধান) এবং তারপরে ২০০৭ সালে রাজ্য বিধানসভায়। তিনি প্রথমে ১৯৮৫ সালে বিধানসভা নির্বাচনে স্বতন্ত্র হিসেবে প্রতিদ্বন্দ্বিতা করেন এবং তারপর আবার ১৯৮৯ এবং ১৯৯১ সালে তিনটি ক্ষেত্রেই হেরে যান। পরবর্তীকালে তিনি সমাজবাদী পার্টি (এসপি) থেকে প্রার্থী হন, ১৯৯৮, ১৯৯৯ এবং ২০০৪ সালে লোকসভা নির্বাচনে যোগী আদিত্যনাথের কাছে হেরে যান।
১৯৯৬ সালে তিনি ভারতীয় জনতা পার্টির (বিএসপি) সাথে সম্পর্ক পরিবর্তন করেন কিন্তু পিপ্রাইচ থেকে আবার পরাজিত হন। ২০০২ সালে তিনি তার বিধানসভা কেন্দ্র পানিয়ারাতে এসপি প্রার্থী হিসাবে পরিবর্তন করেন এবং হেরে যান। তিনি অবশেষে গ্রামপ্রধান হিসেবে তার নিজ গ্রাম থেকে জিতেছিলেন এবং উত্তর প্রদেশের নির্বাচনে ২০০৭ সালে তিনি পিপ্রাইচ নির্বাচনী এলাকা থেকে ৭% (৬,০০০ ভোট) ব্যবধানে অপরাধী-রাজনীতিবিদ এবং মদ ব্যবসায়ী জিতেন্দ্র জয়সওয়াল ওরফে পাপ্পুকে হারিয়ে জয়ী হন। ভারতীয় জনতা পার্টির (বিজেপি) কল্যাণ সিংয়ের অধীনে তৎকালীন মন্ত্রী।
বিএসপি নেত্রী মায়াবতী তাকে মৎস্যমন্ত্রী নিযুক্ত করেছিলেন।